אנדרו גאוור

אנדרו גאוור (באנגלית: Andrew Gower; נולד ב-8 בנובמבר 1989) הוא שחקן אנגלי. הוא ידוע בעיקר מהופעתו בסדרה "כמעט אנושיים", ומתפקידו בדמות הנסיך צ'ארלס סטיוארט בסדרת הדרמה "זרה". גאוור זכה בפרס ספוטלייט לשחקן הטוב ביותר בשנת 2010. גאוור נולד באינטרי שבמרזיסייד קרוב לליברפול בצפון-מערב אנגליה. הוא למד בבית הספר היסודי דייבנהיל באינטרי ובבית הספר התיכון גרייט סאנקי בצ'שייר. בכיתה ט' החל לשחק והופיע במחזות ובהפקות מוזיקליות של בית הספר. הוא נרשם ללימודים בקולג' בארו הול, וכשלמד לבחינות A levels הצטרף לתיאטרון חובבים. גאוור סיים תואר בבית הספר לדרמה של אוקספורד, וזכה בפרס היוקרתי Spotlight Prize לשחקן הטוב ביותר ביולי 2010. במרץ 2011 הופיע גאוור לראשונה בטלוויזיה הבריטית בסדרה "מונרו" של ITV בתפקיד ד"ר אנדרו מולרי, רופא מנתח בהתמחות. כדי להתכונן לתפקיד הוא צפה בשני ניתוחי מעקפים כשהוא עומד ליד המנתחים. גאוור השתתף בשתי העונות של הסדרה, כשבעונה השנייה קודם בתפקיד ועבד עם אליסטר גילספי (בגילומו של ניל פירסון). באותה שנה הופיע גאוור בשידור הטלוויזיוני של המחזמר "Frankenstein's Wedding... Live in Leeds", עיבוד מודרני לרומן "פרנקנשטיין" מאת מרי שלי. התוכנית לא הוקלטה אלא שודרה בשידור חי בערוץ BBC Three לפני קהל של 12,000 צופים בקירקסטול אבי. ב-2012 הצטרף גאוור לצוות השחקנים של הסדרה "כמעט אנושיים" בעונה הרביעית בתפקיד הערפד ניק קאלטר. העונה צולמה בבארי שבוויילס ביולי 2011 ושודרה ב-2012. על הופעתו בסדרה זכה גאוור לשבחי המבקרים. באותה שנה שיחק בתפקיד אורח בסדרת המדע בדיוני הקומית "עברייני על" של ערוץ E4, והופיע בתפקיד סייפרט במחזה "The Conquest of the South Pole" מאת מאנפרד קרג' בתיאטרון ארקולה. ברדיו שיחק גאוור בתפקיד לופין בקומדיה "Diary of a Nobody", עיבוד של אנדרו לינץ' לרומן הוויקטוריאני מאת וידון וג'ורג' גרוסמית', ששודר ברדיו 4 של ה-BBC. ב-2013 הופיע גאוור בתפקיד שרלוק הולמס בעונה השישית של סדרת הדרמה "תעלומות מרדוק". בעונה השביעית של סדרה חזר וגילם שוב את אותה דמות. אחרי הופעת קמע בסדרה "הבורג'ס" של שואוטיים, שיחק גאוור בתפקיד לורד סטריינג בשני פרקים במיני-סדרה "מלכה לבנה" של ה-BBC. ב-2014 שיחק גאוור בסרט הבכורה של ג'ון סטיוארט כבמאי "Rosewater", בתפקיד ג'ימי. באותה שנה הופיע בעונה השנייה של סדרת הדרמה "הכפר" של ה-BBC בתפקיד גילברט הנקין, ובעונה השנייה של סדרת הפשע "אנדוור" של ITV בתפקיד ניקולס מאיירס. ב-2015 לוהק גאוור לתפקיד קליגולה בדרמה "A.D. The Bible Continues" של רשת NBC. אחר כך שיחק בתפקיד מארק, בנקאי צעיר, במיני-סדרה בת שלושה חלקים של ה-BBC בשם "קפיטל" המבוססת על רומן באותו שם מאת ג'ון לנקסטר. ב-2016 הופיע גאוור בתפקיד וינסטון סמית' בעיבוד לתיאטרון של הרומן הדיסאוטופי "1984" מאת ג'ורג' אורוול בתיאטרון פלייהאוס בלונדון. עוד גילם את הנסיך צ'ארלס סטיוארט בעונה השנייה של סדרת הדרמה ההיסטורית "זרה" המבוססת על סדרת רבי המכר של דיאנה גבלדון. בהמשך שיחק גאוון בסדרת הדרמה של נטפליקס "מראה שחורה". הפרק "Crocodile" בבימויו של הבמאי האוסטרלי ג'ון הילקוט, ועוסק בהתקן המשמש לשליפת זכרונות אישיים. בדצמבר 2017 פורסם שגאוור יגלם את עזרא ספורנרוז, יורש של משפחה עשירה, בסדרת הפנטזיה "קרניבל רואו" בהפקת אמזון. גאוור הוא חבר בלהקת הרוק "אמרסון". הוא זמר וכותב שירים, ולדבריו הוא מעריץ שרוף של הביטלס. הלהקה ניגנה פעמים אחדות במועדון The Cavern Club בליברפול שם התגלו הביטלס. מדיה וקבצים בנושא אנדרו גאוור בוויקישיתוף אנדרו גאוור, ברשת החברתית אקס (טוויטר) אנדרו גאוור, במסד הנתונים הקולנועיים IMDb (באנגלית) "Liverpool Actor Andrew Gower in BBC Frankenstein Role." Liverpool Echo. 11 March 2011. "Andrew's in the spotlight". Warrington Guardian (באנגלית). נבדק ב-2017-06-12. "Spotlight news: welcome". www.spotlight.com. נבדק ב-2017-06-12. Fitzmaurice, Sarah. "Monster Show: Lacey Turner Plays Out Another Doomed Relationship as Frankenstein's Bride in Live Show." Daily Mail. 21 March 2011. "A monster of a show: Why live Frankenstein's Wedding is a VERY brave experiment". Mail Online. נבדק ב-2017-06-12. "BBC America's Being Human Returns With Major Cast Changes". TVGuide.com (באנגלית). 2012-02-24. נבדק ב-2017-06-12. "BBC's Being Human Returns to Barry for Filming." Barry and District News. 25 July 2011. "Being Human series 4 episode 8 review: The War Child". Den of Geek (באנגלית). נבדק ב-2017-06-12. Journalist, Sarah Dean (2012-02-06). "Being Human Review: Left Holding The Supernatural Baby?". HuffPost UK. נבדק ב-2017-06-12. "'Misfits' 4.04 review". Digital Spy (באנגלית). 2012-11-19. נבדק ב-2017-06-12. "The Conquest of the South Pole". Time Out London (באנגלית). נבדק ב-2017-06-12. "The Diary of a Nobody - S1 - Episode 1". Radio Times (באנגלית). נבדק ב-2017-06-12. ANDREW’S MURDOCH MYSTERIES EPISODE CONFIRMED "Making Murdoch: The Return of Sherlock - Videos - Murdoch Mysteries" (באנגלית). נבדק ב-2017-06-12. "The White Queen - S1 - Episode 10". Radio Times (באנגלית). נבדק ב-2017-06-12. "Rosewater (2014) Cast and Crew - Cast Photos and Info - Fandango". Fandango (באנגלית). נבדק ב-2017-06-12. "The Village adds new cast members". Digital Spy (באנגלית). 2014-03-28. נבדק ב-2017-06-12. "Endeavour series 2 episode 4 review: Neverland". Den of Geek (באנגלית). נבדק ב-2017-06-12. "Meet the cast of Outlander series two". RadioTimes (באנגלית). נבדק ב-2017-06-13. "BBC One: Capital". BBC Online. נבדק ב-24 בנובמבר 2015. {{cite web}}: (עזרה) 1984's Andrew Gower on Coping with Rats, Big Brother & on Getting His Teeth Into Being Human "Outlander' Q&A: Andrew Gower On Playing Bonnie Prince Charlie". Access Hollywood. נבדק ב-2017-06-12. "Black Mirror season 4 trailer teases all 6 new episodes & their names". The Independent (באנגלית בריטית). 2017-08-25. נבדק ב-2017-12-26. "More Black Mirror Season 4 Episode Details Have Been Revealed". Esquire (באנגלית בריטית). 2017-10-12. נבדק ב-2017-12-26. Petski, Denise (15 בדצמבר 2017). "'Carnival Row': Andrew Gower & Jamie Harris Set To Recur In Amazon's Fantasy Drama Series". Deadline. נבדק ב-15 בדצמבר 2017. {{cite web}}: (עזרה)